Bantu ya Filistia me vutula Sanduku na Izraele (1-21)
6 Sanduku+ ya Yehowa vandaka na teritware ya Filistia bangonda nsambwadi.2 Bantu ya Filistia bingaka banganga-nzambi ti banganga-ngombo+ mpi yulaka bo nde: “Beto ta sala nki na Sanduku ya Yehowa? Beno songa beto mutindu beto fwete vutula yo na kisika na yo.”3 Bo vutulaka nde: “Kana beno tinda sanduku ya kuwakana ya Yehowa Nzambi ya Izraele yo kwenda, beno vutula yo ve kukonda dikabu. Beno fwete vutudila yandi kibeni dikabu sambu na makambu.+ Beno ta beluka kaka kana beno sala mutindu yina, mpi bo ta songa beno sambu na nki yandi katulaka ve diboko na yandi na zulu na beno.”4 Ebuna bo yulaka nde: “Inki dikabu sambu na makambu beto fwete tindila yandi?” Bo tubaka nde: “Na kutadila ntalu ya bamfumu ya bantu ya Filistia,+ beno tinda bamputa-divumu ya wolo tanu mpi bampuku ya wolo tanu, sambu mpasi ya mutindu mosi bwilaka beno yonso mpi bamfumu na beno.5 Beno fwete sala biteki ya bamputa-divumu+ na beno mpi biteki ya bampuku na beno yina ke bebisa ntoto, mpi beno fwete kumisa Nzambi ya Izraele. Mbala ya nkaka yandi ta pesa beno diaka ve ndola ti nzambi na beno mpi ntoto na beno.+6 Sambu na nki beno ke kumisa ntima na beno ngolo mutindu Ezipte mpi Farao kumisaka bantima na bo ngolo?+ Ntangu yandi sadilaka bo mambu na nku,+ yo lombaka nde bo kula Izraele, ebuna bo kwendaka.+7 Beno yidika pusu-pusu ya mpa mpi beno baka bangombe zole yina ke nwisa mpi yina bo me tulaka ntete ve na nsi ya vangu. Ebuna beno kangisa bangombe yina na pusu-pusu, kansi beno vutula bana na yo na lupangu.8 Beno baka Sanduku ya Yehowa, beno tula yo na pusu-pusu, mpi beno tula bima ya wolo yina beno ke tindila yandi bonso dikabu sambu na makambu na kati ya kesi mosi pene-nene na yo.+ Na nima beno bika yo yo kwenda9 mpi beno tala: Kana yo tombuka na nzila ya Bete-shemeshi,+ na teritware na yo mosi, yo ta songa nde yandi muntu me sala beto mbi yai ya nene. Kana ve, beto ta zaba nde yandi ve muntu bulaka beto; yo kuminaka beto kaka mpidina.”10 Bo salaka mutindu yina. Bo bakaka bangombe zole yina ke nwisa, bo kangisaka yo na pusu-pusu yina, mpi bo kangaka bana na yo na lupangu.11 Na nima, bo tulaka Sanduku ya Yehowa na zulu ya pusu-pusu yina ti kesi yina vandaka ti bampuku ya wolo mpi biteki ya bamputa-divumu na bo.12 Bangombe yina kwendaka kaka na ntwala, na nzila ya Bete-shemeshi.+ Yo bikalaka na nzila ya nene, yo vandaka kudila ntangu yo ke kwenda; yo balukaka ve na diboko ya kitata to na diboko ya kimama. Na ntangu yina yonso, bamfumu ya bantu ya Filistia vandaka kutambula na nima na yo tii na ndilu ya Bete-shemeshi.13 Bantu ya Bete-shemeshi vandaka kukatula bambuma ya ble na muwanda ya kukonda ngumba.* Ntangu bo talaka mpi bo monaka Sanduku, bo waka kiese mingi na kumona yo.14 Pusu-pusu yina kotaka na kilanga ya Yozue muntu ya Bete-shemeshi mpi yo telamaka pana pene-pene ya ditadi mosi ya nene. Ebuna bo zenga-zengaka mabaya ya pusu-pusu yina, mpi bo tambikilaka Yehowa bangombe+ yina bonso dikabu ya kuyoka.15 Balevi+ kulumusaka Sanduku ya Yehowa mpi kesi yina vandaka ti bima ya wolo, yina kwisaka ti yo, mpi bo tulaka yo na zulu ya ditadi yina ya nene. Bantu ya Bete-shemeshi+ tambikaka makabu ya kuyoka mpi bo pesaka Yehowa bimenga na kilumbu yina.16 Ntangu bamfumu tanu ya bantu ya Filistia monaka yo, bo vutukaka na Ekroni na kilumbu yina.17 Yai bamputa-divumu ya wolo yina bantu ya Filistia tindilaka Yehowa bonso dikabu sambu na makambu:+ mosi sambu na Ashdodi,+ mosi sambu na Gaza, mosi sambu na Ashkeloni, mosi sambu na Gati,+ mosi sambu na Ekroni.+18 Ntalu ya bampuku ya wolo fwananaka ti ntalu ya bambanza yonso ya bantu ya Filistia yina vandaka ya bamfumu tanu—yo vanda bambanza ya ngolo mpi babwala ya kukonda lupangu.Mpi ditadi ya nene yina bo tulaka Sanduku ya Yehowa na zulu na yo kele mbangi tii bubu yai na bilanga ya Yozue muntu ya Bete-shemeshi.19 Kansi Nzambi fwaka bantu ya Bete-shemeshi, sambu bo talaka Sanduku ya Yehowa. Yandi fwaka bantu 50 070* na kati na bo, mpi bantu yantikaka kudila sambu Yehowa fwaka bo mingi kibeni.+20 Ebuna bantu ya Bete-shemeshi yulaka nde: “Nani ta telama na ntwala ya Yehowa, Nzambi yai ya santu,+ mpi keti yandi lenda katuka ve na kati na beto mpi kukwenda na bantu ya nkaka?”+21 Yo yina bo tindaka binati-nsangu na bantu ya Kiriati-yearimi,+ mpi bo tubaka nde: “Bantu ya Filistia me vutula Sanduku ya Yehowa. Beno kwisa kukulumuka mpi beno baka yo.”+
kon_Latn kon_Latn